Akadku Yang Terakhir (novel)

Akadku Yang Terakhir ialah novel 2014 oleh penulis novel Malaysia, Acik Lana, dikeluarkan pada 2014 oleh Kaki Novel.Akadku Yang Terakhir by Acik Lana Goodreads. Dicapai pada 22 Mac 2017. Novel ini telah diadaptasikan sebagai sebuah siri drama pada 2016.

Sinopsis
Tugas sebagai seorang Pakar Psikoterapi telah menemukan Rania Baheera dengan seorang duda yang tiga kali berkahwin, tiga kali bercerai tanpa sebab bernama Irham Zahri. Dan keengganan Irham Zahri untuk bekerjasama dalam setiap sesi terapi yang diatur menambahkan rasa sebal di hati Rania.

Hati yang rimas mula bergetar indah tatkala kehadiran Rania berjaya menghapus bayang-bayang silam dan menyuntik keyakinan buat dirinya. Usaha meraih kepercayaan Rania membuahkan hasil apabila cinta yang dihulur disambut penuh kasih. Dan sekali lagi lafaz akad nikah meniti di bibir Irham Zahri dengan tekad yang perkahwinan ini akan menjadi akadnya yang terakhir. Tiada lagi selepas Rania!

Tatkala dibuai keindahan menikmati alam berumah tangga, hubungan Rania dan Irham Zahri bergoncang dengan kehadiran Zalia yang menaruh dendam dan juga sikap melindungi Fazriq.

Mampukah akad yang dilafaz menjadi akad terakhir yang kekal sehingga ke hujung nyawa?

“Kerana aku mula mengerti betapa indah cintamu, Betapa agung dan tulus kasih sayangmu, Kini aku bersumpah, kau yang terakhir buatku….”

Adaptasi drama
Akadku Yang Terakhir telah diadaptasi sebaagai sebuah siri drama bertajuk sama yang memulakan tayangan perdana di Slot Tiara Astro Prima bermula 6 April 2016, dibintangi oleh Amar Baharin dan Tiz Zaqyah.

Rujukan

Kategori:Novel 2014
Kategori:Novel dari Malaysia
Kategori:Novel berbahasa Melayu
Kategori:Novel Malaysia yang diadaptasi menjadi rancangan televisyen